Kummeli (televisiosarja)

**Kummeli** on suomalainen Yleisradion tuottama vuosien 1991–2021 välillä valmistunut sketsiviihdesarja, jonka takana on tamperelainen samanniminen koomikkoryhmä. Sarjaa on esitetty Yle TV2-kanavalla. Se koostuu lyhyistä, joskus musiikkipainoisista sketseistä.

## Tausta
Olli Keskisen isosisko meni vuonna 1983 naimisiin Heikki Silvennoisen kanssa. Hän antoi hääparille lahjaksi itse kuvaamansa häävideon, jota varten oli vuokrannut videokameran paikallisesta sähköliikkeestä. Keskinen innostui videokuvaamisesta niin, että varusmiespalveluksensa jälkeen hän perusti yrityksen *Videotuotanto Olli Keskinen*, joka kuvasi häävideoita. Yrityksen ensimmäinen investointi oli 14&nbsp;500 markkaa maksanut Sonyn 8-millinen videokamera sekä paikallislehteen laitettu ilmoitus, jossa mainostettiin häävideokuvauksista. Keskinen alkoi saamaan heti tilauksia. Vapaa-ajallaan Keskinen tuli hyvin toimeen lankonsa Silvennoisen kanssa ja he kuvasivat videokameralla kotikutoisia sketsejä. Hän esitti niitä tuttavilleen, jotka antoivat niistä hyvää palautetta.

## Historia

### Sarjan alkuvaiheet (1. tuotantokausi)

1990-luvun alussa Keskinen ja Silvennoinen keskustelivat ja haaveilivat oman televisiosarjan tekemisestä. Keskinen ehdotti, että he tekevät demonauhan heidän tekemistä sketseistä ja lähettävät sen Yleisradiolle. He saivat demonauhalle näyttelemään myös tuttavapiireistä tutun Timo Kahilaisen. Demonauhassa esiintyneitä sketsihahmoja olivat muun muassa Matti Näsä, yliohjeistamispäällikkö Jaakko Parantainen ja Pikku Henry. Sarja kantoi vielä tuolloin nimeä *Virus-TV*, joka kuitenkaan ei ollut vielä lopullinen. Kolmikko heitti erilaisia nimi-ideoita, kunnes lopulta Keskisen vaimo ehdotti sarjan nimeksi *Kummeli*, johon lopulta päädyttiin.

Demonauhan lähetettyä, Yleisradion ohjaaja Matti Grönberg soitti Keskiselle. He sopivat tapaamisen Keskisen luo, jossa paikalla olivat myös Silvennoinen ja Kahilainen. He esittivät Grönbergille demonauhansa, joka vakuuttui näkemästään. Grönberg kertoi demonauhasta Yleisradion silloiselle viihdepäällikkö Veikko Koskelle. Hän halusi nähdä myös kyseisen nauhan. Kolmikko katsoi nauhan Grönbergin ja Kosken seurassa Yleisradion tiloissa. Koski vakuuttui näkemästään ja sopi tapaamisen sarjan suunnittelusta.

### Ensimmäinen neuvottelu Yleisradion kanssa
Työryhmä päätti olla tarkkana sarjan kustannusten suhteen. Sarjan teosta tuli saada kunnon korvaus. Keskinen päätti tehdä ehdotuksen, jossa sarja tehtäisiin yhteistyössä Olli Keskinen Productionsin ja Yleisradion kanssa. Normaalisti televisioyhtiö maksaisi sarjan teon kaikki kustannukset kokonaisuudessaan, mutta ryhmä ehdotti, että he tarjoaisivat Yleisradiolle niin sanotun avaimet käteen -paketin, mutta sarjan oikeudet jäisivät heille. Keskinen teki kustannusarvion, että 35&nbsp;000 markkaa yhdeltä jaksolta olisi riittävä, joka kattaisi kulut ja jäisi vähän ylikin.

Työryhmä oli suunnitellut alun perin 52-osaista sketsisarjaa. Kosken tullessa neuvotteluun, hän joutui ilmoittamaan ryhmälle, että sarjaa pystyttäisiin tekemään vain kolme jaksoa, joihin löytyisi ohjelmapaikka vuoden 1991 kesäkuun kolmena perjantaina. Hän huomautti, että kenellekään tekijöistä ei ollut minkäänlaista koulutusta, ei kokemusta eikä aiempaa näyttöä. Hän joutui katsomaan hintaa normaalitariffien mukaan. Tämän perusteella ryhmälle tarjottiin yhdestä jaksosta 6&nbsp;500 markan hintaa. Työryhmä ei ollut odottanut noin pientä palkkiota sarjan tekemisestä, jolloin Keskinen ehdotti kymmenen kertaa isompaa summaa. Hetken harkinnan jälkeen Koski ehdotti ryhmälle 55&nbsp;000 markan hintaa yhdestä jaksosta, johon he tarttuivat.

### Tuotanto
Yleisradion antamalla rahalla Keskisen yrityksen piti järjestää jaksojen sketsien käsikirjoitus, musiikin tekeminen, esiintyjien ja vierailijoiden palkkiot sekä matka- ja majoituskulut. Kuvauskalusto ja muu tekniikka sekä kuvauspaikkojen vuokraus ja luvat jäivät myös Keskisen hoidettavaksi. Keskinen oli hankkinut aiemmin U-matic-videokameran, jolla pystyi kuvaamaan televisiossa vaadittavaa kuvanlaatua. Yli jääneellä rahalla investointiin 27&nbsp;000 markkaa maksanut Macintosh II -tietokone sekä jokaiselle 8&nbsp;000 markkaa maksaneet Benefon-merkkiset matkapuhelimet.

Ryhmä vuokrasi toimitilan Pyynikiltä punatiilisestä entisestä Suomen Trikoon tehtaasta, jossa oli tilaa toistasataa neliötä jaettuna muutaman kymmenen neliön huoneisiin joihin sisustettiin ensimmäiset Kummeli-studiot sekä toimisto- ja virkistystilat. Toinen merkittävä tukikohta Kangasalla linja-autoaseman kellarissa bändien harjoittelutiloissa, joka oli vanha pommisuoja. Sinne ryhmä hankki uuden 8-raitanauhurin, joka oli videokameran tavoin iso investointi. Musiikin tekemiseen studiolle varattiin kokonaisia päiviä. Kahilaisen ja Silvennoisen lisäksi musiikin tekoon osallistuivat rumpali Anssi Nykänen, basisti Harri Rantanen ja kitaristi Jarmo Nikku. TV2 tarjosi puvustuksen ja rekvisiitan omasta varastostaan. Lisäksi annettiin mahdollisuus kuvata sketsejä Tohlopin studioilla. 

Ohjaaja Matti Grönberg oli kuvauksissa mukana mahdollisuuksien mukaan, mutta pääsääntöisesti hän tutki kuvatun materiaalin leikkausvaiheessa. Hän saattoi leikata sketsin alkua tai loppua, joskus pitkänkin osuuden alkuperäisestä materiaalista. Leikkaustyön tullessa valmiiksi, hän lähti Yle TV2:n viihdetoimituksen kanssa seminaarimatkalle, jossa hän näytti seurueelle leikatut, vielä televisiossa esittämättömät jaksot. Seurue nauroi ensimmäisen jakson sketseille, mutta kaksi seuraavaa ei päässyt samalla tasolle. Grönberg tajusi, että oli ryhmittänyt sketsit väärin.

### Esitysajat ja vastaanotto
Sarjan kolme ensimmäistä jaksoa ensiesitettiin televisiossa Yle TV2:lla kesäkuussa 1991 7. –21. kesäkuuta välisenä aikana perjantai-iltaisin kello 20:55–21.30 välisenä aikana. Joulukuussa 1992 ennen 2. tuotantokauden ensiesitystä, esitettiin sarjan 1. tuotantokausi uusintana kahdessa osassa, johon oli koostettu parhaimmat sketsit. Elokuussa 1997 sarjan ensimmäisen tuotantokauden jaksot esitettiin ensimmäisen kerran uusintana alkuperäisessä muodossaan. 

Helsingin Sanomien toimittaja Kaisa Hakkarainen kirjoitti sarjan ensiesitysaikaan artikkelissaan, että sketsien aiheet ovat yhtä arkipäiväisiä, kuin Markus Kajon *[[TV-ohjelma Kettunen|Kettusessa]]*. Hänen mielestään sarjan hahmot eivät selkiinny heti, ja kaipaisikin jatkoa sarjalle.

## Muu historia
Kummeliin tehtiin 12 uutta jaksoa, jotka esitettiin loppuvuodesta 1992 ja keväällä 1993. Ohjelma oli suosiossa erityisesti koululaisten ja opiskelijoiden keskuudessa. Katsojaluvut nousivat noin puoleen miljoonaan. Kummeli-ryhmään tuli tuolloin mukaan Heikki Hela. Syksyllä 1993 esitettiin kuusi uutta jaksoa. Samaan aikaan Yle Tallennemyynti julkaisi Kummeli-sarjasta kirjastotallenteen, joka sisälsi 1. tuotantokauden jaksot 1–3, 5–6 ja 11. 

Kevääksi 1994 tehtiin kahdeksan uutta jaksoa. Kyseisenä vuonna Kummeli oli suosionsa huipulla. Ohjelma sai parhaimmillaan yli 900&nbsp;000 katsojaa. Ryhmältä ilmestyi platinaa myynyt levy *[[Artisti maksaa]]* kesällä 1994. Samana vuonna Europa Vision julkaisi kahdeksan myyntivideota, jotka sisälsivät Kummelin ensimmäisten tuotantokausien jaksoja vuosilta 1991–1993. Kummeli oli ensimmäinen Yleisradion televisiosarja, joka julkaistiin videona kotitalouksiin. Kesällä 1994 Kummeli teki kiertueen, joka oli jättimenestys. Vuoden 1994 lopussa Olli Keskinen ilmoitti eroavansa Kummeli-ryhmästä, koska ei ollut kiinnostunut elokuvien tekemisestä.

Vuonna 1995 ilmestyi ryhmän ensimmäinen elokuva *[[Kummeli Stories]]*, joka oli kyseisen vuoden toiseksi katsotuin kotimainen elokuva. Ryhmään liittyivät myös elokuvan käsikirjoittajanakin toiminut Heikki Vihinen ja ryhmän ensimmäinen naisnäyttelijä Mari Turunen. 

Vuonna 1996 ryhmä teki toiminnallisen humoristisen poliisisarjan *[[Lihaksia ja luoteja]]*, joka sai ristiriitaisen vastaanoton katsojien keskuudessa.

Vuoden 1997 tehtiin kuusi uutta jaksoa. Juontajaksi pestattiin Heikki Vihisen esittämä Fabio. Saman vuoden elokuussa ruvettiin kuvaamaan ryhmän toista elokuvaa *[[Kummeli Kultakuume]]*, joka sai ensi-iltansa joulukuussa 1997. Vuoden 1997 sarjan jaksot julkaistiin kirjastotallenteena saman vuoden syksynä.

Vuonna 1998 ryhmä teki kahdeksanosaisen humoristisen lääkärisarjan *[[Lääkärit tulessa]]*, joka sai katsojien keskuudessa ristiriitaisen vastaanoton aivan kuten kaksi vuotta aiemmin esitetty *Lihaksia ja luoteja* -sarjakin.

Vuosina 1999–2000 esitettiin kahdeksan uutta Kummeli-jaksoa. Kyseisissä jaksoissa oli mukana myös studioyleisö. Olli Keskinen oli palannut takaisin Kummeli-ryhmään. Tämän jälkeen ryhmä teki ”kummelihenkiset” televisiosarjat *[[Mankeli (televisiosarja)|Mankeli]]* ja *[[Jurismia]]*. *Mankeli* oli lähinnä Keskisen ja Silvennoisen käsialaa, ja sen huumori absurdimpaa kuin alkuperäisessä *Kummeli*-sarjassa. Timo Kahilainen ei esiintynyt Mankelissa; Olli Keskistä puolestaan ei nähty *Jurismia*-sarjassa.

Vuosien 2003 lopulla ja 2004 alussa esitettiin kuusi uutta jaksoa. Mukana oli sekä uusia että vanhoja hahmoja. Kummeli-ryhmän kokoonpano oli myös uudistunut: Mari Turunen ja Olli Keskinen eivät olleet enää mukana. Uutena jäsenenä ryhmässä oli Miia Selin, joka esiintyi jo *Lääkärit tulessa* sekä *Mankeli*-sarjoissa. Näyttelijä Mikko Kivinen esitti viimeisimmässä Kummelissa juontajaa ja esiintyi muutamassa sketsissäkin. 

Vuonna 2004 Pan Vision aloitti Kummeli-sarjan jaksojen julkaisemisen DVD:lle. Ensimmäinen boksi, *Kyllä lähtee!* julkaistiin lokakuussa 2004, joka sisälsi lähes kaikki sketsit vuosilta 1991–1993. Seuraavan vuoden alussa julkaistiin *Artisti maksaa* -boksi, joka sisälsi lähes kaikki vuosien 1993–1994 sketsit. Saman vuoden aikana julkaistiin boksit *Jumankauta, juu nääs päivää* (lähes kaikki sketsit 1997, 1999–2000) ja *Onko nyt hjuva fiilis?* (kaikki sketsit 2003–2004). Loppuvuodesta 2005 julkaistiin *Paras A-ryhmä* -boksi, joka sisälsi kaikki neljä julkaistua boksia samojen kansien sisällä. Ryhmän tekemät televisiosarjat *Lihaksia ja luoteja*, *Lääkärit tulessa* ja *Jurismia* julkaistiin DVD:inä, niin sanottuna ”Vanaja-trilogiana” vuosien 2007–2008 aikana.

Kolmas Kummeli-elokuva, *[[Kummelin Jackpot]]*, julkaistiin vuonna 2006. Elokuva tuli elokuvateattereihin 17. helmikuuta 2006. *Kummelin Jackpot* oli vuoden 2006 toiseksi katsotuin kotimainen elokuva. Se myös sijoittui vuoden 2007 Jussi-Gaalan yleisöäänestyksessä toiseksi.

Vuonna 2008 julkaistiin neljäs Kummeli-elokuva, *Kummeli Alivuokralainen*. Elokuva perustuu Timo Kahilaisen ja Heikki Vihisen käsikirjoitukseen Tampereen Teatteriin tehtyyn farssiin *[[Alivuokralainen (näytelmä)|Alivuokralainen]]*. Elokuvan tuotannosta vastaa Markus Selin ja Solar Films. Elokuva sai ensi-iltansa 12. syyskuuta 2008 ja se julkaistiin DVD:nä joulukuussa 2008.

Tammikuussa 2009 Yle TV2 aloitti sarjan jaksojen esittämisen alusta alkaen.

Vuonna 2010 Kummeli teki Suuri joululahja -kiertueen Eppu Normaalin kanssa. Kiertueella esiintyi vanhoja sketsihahmoja, ja mukana oli myös Olli Keskinen.

Lokakuussa 2011 kantaesityksensä Tampereen Työväen Teatterissa sai Timo Kahilaisen ja Heikki Vihisen käsikirjoittama *Maailmanlopun hautaustomisto*, jossa näyttelivät kaikki Kummelin jäsenet sekä muun muassa *Jurismia*-sarjasta tuttu Esko Roine. 

Lokakuussa 2012 kerrottiin Timo Kahilaisen, Heikki Vihisen ja Heikki Silvennoisen saaneen 6&nbsp;000 euroa käsikirjoitustukea uuteen Kummeli-elokuvaan. Tuen myönsi Suomen elokuvasäätiö. Viidennen Kummeli-elokuva, *[[Kummeli V|Kummeli V:n]],* tuotannosta vastasi Markus Selin ja Aleksi Mäkelä (Nummela Filmi) sekä Timo Kahilainen (Porkkana Ryhmä). Elokuvan ohjasi Aleksi Mäkelä, ja se sai ensi-iltansa 19. helmikuuta 2014.

Syksyllä 2015 sarjasta julkaistiin kirja nimellä *[[Kummeli – Erittäin hyvin sanottu]]*, jonka kirjoitti Tuomas Marjamäki.

Keväällä 2016, Kummelin 25-vuotisjuhlavuonna, sarja julkaistiin kokonaisuudessaan Yle Areenassa. Tämän lisäksi sitä alettiin esittää ensimmäisestä jaksosta lähtien TV2-kanavalla lähes päivittäin. Televisioesityksissä ja myös Areenassa julkaistuissa jaksoissa ovat mukana DVD-julkaisuilta tekijänoikeussyistä poistetut sketsit ja musiikkivierailut. Tekijöiden pyynnöstä jaksoista oli kuitenkin jätetty pois terroristeista kertovat *Aziz – the combat fighter* -sketsit, koska niitä ei aiheensa vuoksi pidetty enää 2010-luvulle sopivina.

Kummelin 50. juhlajakson oli tarkoitus ilmestyä loppuvuodesta 2017 Suomen 100-vuotisjuhlan inspiroimana, mutta jaksoa ei lopulta esitetty. Toukokuussa 2021 Heikki Silvennoinen ja Heikki Hela paljastivat ''Puoli seitsemän'' -ohjelmassa, että 50. juhlajakso olisi jälleen tulossa, tällä kertaa Kummelin 30-vuotisjuhlan kunniaksi.

Kesäkuusta 2018 alkaen ilmestyi aluksi Nelosen Ruutu+ -palveluun ryhmän uusi poliisiteemainen *[[Kummeli esittää: Kontio & Parmas]]* -draamakomediasarja, joka sijoittui Valkeakoskelle. Sarjasta on tehty kaikkiaan neljä kautta, ja lisäksi syksyllä 2022 ilmestyi kokoillan *[[Kummeli esittää: Kontio & Parmas -elokuva]]*. Syyskuussa 2018 alkaen ryhmä nähtiin Nelosen *[[Gaala]]-*nimisessä ohjelmassa.
 
Lokakuussa 2021 Yle julkaisi Kummelin erikoisjakson, josta tuli ryhmän viideskymmenes jakso.

## Sketsejä
*Pääartikkeli*: Luettelo Kummelin hahmoista ja sketseistä

## Näyttelijät

* Heikki Silvennoinen 1991–2004 (vuonna 1991 juontajana ja näyttelijänä, vuosina 1992–2004 näyttelijänä)
* Timo Kahilainen 1991–2004 (näyttelijänä)
* Heikki Hela 1992–2004 (vuonna 1992 apupoikana jaksot 1–9, liittyi "nelikkoon" 2. tuotantokauden jaksossa 10, vuosina 1993–2004 näyttelijänä)
* Olli Keskinen 1991–1994 (juontajana ja näyttelijänä; lopetti jääkiekon maailmanmestaruuskilpailuiden takia), 1999–2000 (juontajana)
* Heikki Vihinen 1995–2004 (esiintyi ensimmäisen kerran ''Kummeli Stories'' -elokuvassa sivuroolissa, sai ensimmäisen pääroolin ''Lihaksia ja luoteja'' -sarjassa. Sarjassa ensimmäistä kertaa vuonna 1997 juontajana ja näyttelijänä, vuosina 1999–2000 apupoikana, 2003–2004 kuului jo "pelleilijöihin". Esiintynyt lähes kaikissa jaksoissa vuosina 1997–2004)
* Mari Turunen 1994–2000 (nähtiin ensimmäistä kertaa "Kummelin joulu" -erikoisjaksossa vuonna 1994, sen jälkeen vuosina 1997, 1999–2000 kuulunut avustajiin/apupoikiin)
* Miia Selin 1998–2004 (nähtiin ensimmäistä kertaa ''Lääkärit tulessa'' -sarjassa ja nähty sen jälkeen ''Mankelissa''. Pelleili Kummeleitten kanssa 7. tuotantokaudella (2003–2004) sivurooleissa.
* Mikko Kivinen 2003–2004 (juontajana ja näyttelijänä muutamassa sketsissä)

## Televisiosarjan elokuvat
Näissä hiukan normaalia pidemmissä sketseissä juontaja johdattaa katselijat illan elokuvaan. Elokuvat on ohjannut *Maxwell Gothenburg* (Matti Grönberg), ja niissä esiintyvät aina samat näyttelijät: *Tim Calahan* (Timo Kahilainen),  *Hank da Silva* (Heikki Silvennoinen) sekä *Eric Grains* (Erkki Viljavuori)

* "Viimeiset pirkkalaiset" kertoo luolamiehistä, joiden toimeentulo on tiukassa. Sketsin lopussa nokialaiset hyökkäävät pirkkalaisten leiriin. 
* "Murtovarkaat" kertoo hiukan toheloista rötösmiehistä, jotka yrittävät parhaansa mukaan vältellä ryöstettävää. 
* "Il spurgos" sijoittuu 1960-luvun Italiaan ja esittelee yhteiskunnan heittiöiden elämää.
* "Selviytyjät" kertoo luonnon helmaan lähteneistä erämiehistä, jotka telovat toisensa sairaalakuntoon muun muassa kiväärillä, ongella ja grillillä. Lopussa toinen räjäyttää vahingossa mökkinsä kaasulla ja tupakansytyttimellä. 
* "Duo Tremolo" on hieman Selviytyjien tapainen, mutta Duo Tremolossa seikkailee kaksi Duo Tremolo -nimiseen duoon kuuluvaa miestä, jotka telovat itsensä matkalla keikkapaikalle. Lopussa toinen räjäyttää vahingossa keikkapaikan säätämällä sulakkeita samalla tupakkaa polttaen.
* ”Kummelisetä” on elokuva kaupunkia hallitsevasta mafiaperheestä ja heidän liiketoimistaan.

Duo tremolon- ja Selviytyjät -elokuvien tuskanhuudot ovat selvästi Oliver Hardyltä lainattuja.

## Juontajat

### Ilpo Nuokko
Ilpo Nuokko (Heikki Silvennoinen) juonsi Kummelin kolme ensimmäistä pilottijaksoa vuonna 1991. Ensimmäiset Kummelissa kuullut sanat olivat ”*Tänään alkaa uusi viihdeohjelmasarja Kummeli. Tämänkertaisessa jaksossa saamme seurata muun muassa...*”. Usein Nuokko unohtaa mitä oli sanomassa, jolloin hän tyytyy nyökkäämään ja katsomaan kameraan. Usein juonto-osion alkaessa hän on keskittynyt esimerkiksi leivän syömiseen tai puhelimessa puhumiseen ja havahtuu juontamaan (eli yleensä vain nyökkäämään) vasta hetken kuluttua. Nuokko esiintyi myös ennen Kummelia syntyneessä demonauhassa, Virus TV.

### Eero Kakko
Eero Kakko (Olli Keskinen) on Kummelia pisimpään juontanut henkilö ja sarjan perustajajäsen. Hän oli mukana jo vuoden 1991 pilottijaksoissa, joissa hän oli haastattelijana Sporttivartissa ja Ympäristöruudussa. 1992–1993 hän ryhtyi juontamaan ohjelmaa juontostudiossa mutta jatkoi myös Ympäristöruudun ja Sporttivartin haastattelijan sekä Musavisan juontajan työtä. Kakon rooli oli toimia hieman kuivakkana mutta asiallisena ja tuttavallisena vastapainona muiden Kummeli-hahmojen hölmöilylle. Kakon seurassa esiintyi esimerkiksi Martti Mielikäinen, joka joskus kertoi viikon vitsin. Syksyllä 1993 juontostudio sai uuden muodon ja Kakko sai studioviihdyttäjän, Kalevi Härvän. Härvä soitteli vain urkua eikä paljon puhunut, paitsi huusi silloin tällöin ”KYLLÄ!”. 1994 juontostudio sai jälleen uuden muodon, mutta Kakko itse pysyi samanlaisena. Tämän jälkeen Olli Keskinen erosi Kummeli-ryhmästä. Vuosina 1999–2000 tehdyissä jaksoissa Keskinen palasi taas tulkitsemaan Eero Kakkoa, mutta muita rooleja hänellä ei tällä kaudella ollut. Kakko teki paluun juontajana myös Kummeli 30 v - juhlajaksossa.

### Fabio
Fabio (Heikki Vihinen) juonsi Kummelia vuonna 1997 valmistuneissa jaksoissa. Fabion aikainen juontostudio oli räikeän oranssi, ja siellä soitti basisti Ari Zwang (Timo Kahilainen) yhtyeineen. Fabio on itserakas ja voimakkaammin eläytyvä ja kiihkeäeleisempi juontaja kuin hillitympi ja asiallisempi Eero Kakko. Hänellä on myös poika Erasmus, joka on yhtä ärsyttävä kuin isänsä. Fabio myös halveksii avoimesti Ari Zwangia.

### Mikko Kivinen
Vuosien 2003–2004 Kummeleita juonsi ensimmäistä kertaa ryhmän ulkopuolinen jäsen, Mikko Kivinen. Hän oli vielä kuivakampi kuin Eero Kakko ja menetti lähes aina malttinsa studioyhtye Kari ja Karvattomiin, jolloin jaksojen lopussa hän huusi "Hiljaa!".

## Vierailevat tähdet
Kummelissa esiintyi myös vierailevia tähtiä: suurin osa oli tunnettuja laulajia jotka esittivät kappaleitaan musiikkivideoiden muodossa. DVD-bokseissa ja kotitalouksiin julkaistuilla VHS-videokaseteilla olevilla jaksoilla joidenkin sarjassa esiintyvien vierailevien tähtien musiikkiosuudet on editoitu pois tekijänoikeudellisista syistä.

Sarjassa esiintyvät vierailevat tähdet:

#### 1. tuotantokausi
* Heikki Silvennoinen – Poor Little Girl (1/91) Poistettu DVD:ltä.
* Heikki Silvennoinen – You Run (2/91) Poistettu DVD:ltä.
* Heikki Silvennoinen – So Hard to Leave, So Hard to Stay (3/91) Poistettu DVD:ltä.
#### 2. tuotantokausi
* Susanna Haavisto – Tuuli viedä saa (1/92)
* Kim Lönnholm – Olet aidattu maa (2/92)
* Jouko Mäki-Lohiluoma – Yhden miehen yhtye (3/93)
* Pate Mustajärvi – Lola (4/93)
* Liisa Ruuska – Suolaheinä (5/93) Poistettu DVD:ltä / VHS-kasetilta (julkaistu Yle Tallennemyynnin kirjastotallenteessa).
* Erkki Liikanen – Huomenta Suomi (6/93)
* Sonja Lumme – Pääsi rinnallein painuu (7/93) Musiikkiosuus poistettu DVD:ltä / VHS-kasetilta.
* M. A. Numminen ja Pedro Hietanen – On sika kunnossa (8/93)
* Tiina "Toni" Lähteenmäki (9/93)
* Pentti Hietanen – Romanssi (10/93)
* Heikki Hela – Uneton yö (11/93)
* Heikki Silvennoinen – Poor Little Girl (12/93) Poistettu DVD:ltä /VHS-kasetilta.
#### 3. tuotantokausi
* Harri Marstio – Työtä tekevä mies (1/93) Poistettu DVD:ltä / VHS-kasetilta.
* Jussi Liski – Ajaton urku (2/93) Poistettu DVD:ltä / VHS-kasetilta.
* Maarit ja Sami Hurmerinta – Sillan teen (4/93) Poistettu DVD:ltä.
* Mikko Kuustonen – Allison (5/93) Poistettu DVD:ltä.
* Eero Raittinen – Joo, mä lähden pois (6/93) Poistettu DVD:ltä.

#### 4. tuotantokausi
* Esa Kaartamo – Onnen kulkuri (1/94) Poistettu DVD:ltä.
* Kikka Laitinen – Pienet jutut (2/94) Poistettu DVD:ltä.
* Mari Rantasila – Hei me lennetään (3/94) Poistettu DVD:ltä.
* Janita – Jos ikävä tuntuu tältä (4/94) Poistettu DVD:ltä.
* Pepe Ahlqvist – If You're Good to Your Baby (5/94) Poistettu DVD:ltä.
* Kolmas Nainen - Tytöt on kaunistuneet (6/94) Poistettu DVD:ltä.
* J. Karjalainen – Rokulipäivä (7/94) Poistettu DVD:ltä.
* Heikki Hela – Sadetanssija (8/94)
* Juice Leskinen – Sika (Kummelin joulu-erikoisjakso)
#### 5. tuotantokausi
* Ufo Mustonen – Siivoon pois (1/97) Poistettu DVD:ltä. (julkaistu Yle Tallennemyynnin kirjastotallenteessa)
* Pepe Willberg – Aamu / Elämältä kaiken sain / Saat miehen kyyneliin (2/97)
* Heikki Silvennoinen – Fire (3/97)
* Ona Kamu – Kaiken annan (4/97) Poistettu DVD:ltä. (julkaistu Yle Tallennemyynnin kirjastotallenteessa)
* Heikki Hela – Sähköä ilmassa (5/97)
#### 6. tuotantokausi
* Maija Vilkkumaa – Satumaa-tango (1/99)
* Heikki Hela – Naisen hymy (2/99) Poistettu DVD:ltä.
* Dave Lindholm – Jatsikansa tulee (3/99)
* Kari Tapio – Sinut tulen aina muistamaan (4/99) Poistettu DVD:ltä.
* Sami Saari – Humala (5/99)
* Apulanta – Terä (6/99)
* Danny – Sulaa laavaa (7/99) Poistettu DVD:ltä.
* Heikki Silvennoinen – Magic Carpet Ride (8/00)

## Jaksoluettelo
Kummelin kaikki tähän mennessä tehdyt alkuperäiset jaksot on julkaistu DVD-bokseissa. Vuosien 1991–1993 jaksoja on julkaistu myös VHS-kasetteina. Yle Tallennemyynti on julkaissut osan vuosina 1992–1993 esitetyistä jaksoista sekä vuonna 1997 esitetyt jaksot kirjastotallenteena.

### 1. tuotantokausi (1991)
* Jakso 1 (7.6.1991)
* Jakso 2 (14.6.1991)
* Jakso 3 (21.6.1991)

### 2. tuotantokausi (1992–1993)
* Jakso 1 (17.12.1992)
* Jakso 2 (31.12.1992)
* Jakso 3 (6.1.1993)
* Jakso 4 (13.1.1993)
* Jakso 5 (20.1.1993)
* Jakso 6 (27.1.1993)
* Jakso 7 (3.2.1993)
* Jakso 8 (10.2.1993)
* Jakso 9 (17.2.1993)
* Jakso 10 (24.2.1993)
* Jakso 11 (3.3.1993)
* Jakso 12 (10.3.1993)

### 3. tuotantokausi (1993)
* Jakso 1 (31.8.1993)
* Jakso 2 (14.9.1993)
* Jakso 3 (28.9.1993)
* Jakso 4 (12.10.1993)
* Jakso 5 (26.10.1993)
* Jakso 6 (9.11.1993)

### 4. tuotantokausi (1994)
* Jakso 1 (8.2.1994)
* Jakso 2 (22.2.1994)
* Jakso 3 (8.3.1994)
* Jakso 4 (22.3.1994)
* Jakso 5 (5.4.1994)
* Jakso 6 (26.4.1994)
* Jakso 7 (10.5.1994)
* Jakso 8 (24.5.1994)

### 5. tuotantokausi (1997)
* Jakso 1 (13.4.1997)
* Jakso 2 (20.4.1997)
* Jakso 3 (4.5.1997)
* Jakso 4 (11.5.1997)
* Jakso 5 (18.5.1997)
* Jakso 6 (25.5.1997)

### 6. tuotantokausi (1999–2000)

* Jakso 1 (30.10.1999)
* Jakso 2 (6.11.1999)
* Jakso 3 (20.11.1999)
* Jakso 4 (4.12.1999)
* Jakso 5 (11.12.1999)
* Jakso 6 (18.12.1999)
* Jakso 7 (12.1.2000)
* Jakso 8 (19.1.2000)

### 7. tuotantokausi (2003–2004)

* Jakso 1 (23.11.2003)
* Jakso 2 (30.11.2003)
* Jakso 3 (7.12.2003)
* Jakso 4 (14.12.2003)
* Jakso 5 (21.12.2003)
* Jakso 6 (4.1.2004)

### Muut sarjat
* *Kummeli Remix* (1992–1994, parhaita paloja televisiosarjasta) Ei julkaistu DVD:llä, eikä VHS:änä.
* *Kummeli Stories* (1996, neliosainen televisiosarja sisältäen lisäsketsejä *Kummeli Stories* -elokuvasta) Ei julkaistu DVD:llä, eikä VHS:änä.
* *[[Kummeli Retro]]* (esitetty epäsäännollisesti vuodesta 2006 lähtien, parhaita paloja televisiosarjasta) Ei julkaistu DVD:llä, eikä VHS:änä.
* *Elokuvan hetki: Kummeli V* (2014, sarja koostuu kolmesta muutaman minuutin pituisista jaksoista, joissa taustoitetaan elokuvan tarinoita)
* *Kummeli V* (2016, neliosainen televisiosarja *Kummeli V* -elokuvasta) Ei julkaistu DVD:llä, eikä VHS:änä.

### Erikoisjaksot
* *Kyllä lähtee 1993!* (uudenvuoden special, 31.12.1992)
* *Kummeli kesä 1994* (Yle Areenassa nimellä *Kummelin kesä*, 1994) Dokumentti, jossa muun muassa livekiertueelta taltioitua "kulissien takana" -materiaalia. Ei julkaistu DVD:llä, eikä VHS:änä.
* *Kummeli Live Show/[[Down By The Laituri|DBTL]]* (13.9.1994)
* *Kummelin joulu* (24.12.1994)
* *Kummeli Pistohiekalla* (1995) *Kotimaan katsaus* -ohjelman jakso, jossa haastatellaan muun muassa ihailijoita ja ryhmän jäseniä. Taltioitu Puumalan Pistohiekalla. Ei julkaistu DVD:llä, eikä VHS:änä.
* *Kummeli Nuts* (Yle Areenassa nimellä *Kummeli nuts. Montreaux*, 22.4.1995)
* *Näin tehtiin Kummeli Stories* (1995) Ei julkaistu DVD:llä, eikä VHS:änä.
* *Making of Kummeli Kultakuume* (1998) Ei julkaistu DVD:llä, eikä VHS:änä.
* *Making of Kummelin Jackpot* (DVD:llä nimellä *Kuvitteellinen dokumentti*, 2006)
* *Jälkipyykki* (*Kummelin Jackpot* DVD:n extra, 2006)
* *Making of Kummeli Alivuokralainen* (DVD:llä nimellä *Making of -dokumentti*, 2008)
* *Toimittaja Mooren tutkimuksia* (*Kummeli Alivuokralainen* DVD:n extra, 2008)
* *Making of Kummeli V* (DVD:llä ja Blu-rayllä nimellä *Mahtava Making of*, 2014)
* *Kummeli 30 v* Tunnin mittainen erikoisjakso. (30.10.2021)

## Muu tuotanto

### Elokuvat
* *[[Kummeli Stories]]* (1995)
* *[[Kummeli Kultakuume]]* (1997)
* *[[Kummelin Jackpot]]* (2006)
* *[[Kummeli Alivuokralainen]]* (2008)
* *[[Kummeli V]]* (2014)
* *[[Kummeli esittää: Kontio & Parmas -elokuva]]* (2022)

### Kummelin cameoroolit elokuvassa
* *[[Johtaja Uuno Turhapuro – pisnismies]]* (1998)

### Muut Kummeleiden televisiosarjat
* *[[Lihaksia ja luoteja]]* (1996)
* *[[Lääkärit tulessa]]* (1998)
* *[[Mankeli (televisiosarja)|Mankeli]]* (2000–2001)
* *[[Jurismia!]]* (2002)
* *[[Kummeli esittää: Kontio & Parmas]]* (2018–2023)
* *[[Gaala]]* (2018)
* *[[Kummeli esittää: Mökkinaapurit]]* (2025)

### Kummelin vierailut kilpailuohjelmissa
* *[[Speden Spelit]]: Kummelit Speden Speleissä* (1997)
* *[[Kymppitonni]] <small>(1998)</small>


===Kummelin vierailut ohjelmissa===
* *Lista Top 40* <small>(1994)</small>
* *Arto Nyberg* <small>(2006)</small>
* *Leikin varjolla* <small>(2006)</small>
* *Puoli seitsemän* <small>(2014)</small>
* *Koomikot* <small>(2015)</small>
* *Uutisaamu* <small>(2015)</small>
* *Posse* <small>(2015)</small>
* *Nenäpäivä (2016)
* *[[Hyvät katsojat]]* (2018)
* *[[Elämäni biisi]] <small>(2021)</small>


===Teatteri===
Kaikkien käsikirjoitus Timo Kahilainen ja Heikki Vihinen.

* *Kummeli Revyy*, [[Tampereen Teatteri]] <small>(ohj. Heikki Vihinen, 1997-1998)</small>
* *Saunailta*, Tampereen Teatteri <small>(ohj. Heikki Vihinen, 2001-2002)</small>
* *Alivuokralainen*, Tampereen Teatteri <small>(ohj. Heikki Vihinen, 2003-2010)</small>
* *Kalliolle kukkulalle*, [[Pyynikin kesäteatteri]] <small>(ohj. [[Tiina Puumalainen]], 2008)</small>
* *Maailmanlopun hautaustoimisto*, [[Tampereen Työväen Teatteri]] <small>(ohj. Heikki Vihinen, 2011-2012)</small>
* *Kummeliäijät sekoilee!*, [[Teatteri State]] <small>(ohj. / käsik. Heikki Vihinen ja Heikki Silvennoinen, 2014)</small>


===Europa Visionin vuonna 1994 julkaistut VHS-kasetit===
* *Kummelin alkeet* – Remix (jaksoista 1–3/1991) ensimmäisestä Kummeli-pilottijaksoista tehdyt kaksi remixjaksoa, jotka sisältävät parhaita sketsejä.
* *Kummelin perustiedot* – (jaksot 1–2/1992)
* *Ohjeistus Kummeliin* – (jaksot 3–4/1993)
* *Kummelin tekniset taidot* – (jaksot 5–6/1993)
* *Kummelin taiteelliset tiedot* – (jaksot 7–8/1993)
* *Kummelin harjoituksia* – (jaksot 9–10/1993)
* *Kummelin jatko-opinnot* – (jaksot 11–12/1993)
* *Syventyminen Kummeliin* – (jaksot 13–14/1993)

===Yle Tallennemyynnin julkaisemat kirjastotallenteet===
* *Kummeli: Sketsiohjelmasarja elämän kummallisuuksista* <small>(1993)</small>
* *Kummeli: taattua sketsihuumoria keväältä 1997* <small>(1997)</small>

===DVD-boksit sarjoista===
Kaikki Kummeli-jaksot julkaistiin neljässä erillisessä DVD-boksissa vuosina 2004–2005. Myöhemmin boksit julkaistiin yksissä kansissa nimellä *Kummeli – Paras A-ryhmä'' (2005).

#### Muut DVD:t

## Lähteet
* 

### Lähdeviitteet

## Kirjallisuutta
* 

## Aiheesta muualla
* Kummeli Yle Areenassa.
* Kummeli Ylen Elävässä arkistossa .
* Ylen Kummeli-sivusto (arkistoitu Yle Vinttiin) .
* 
* Kummelin kuvauspaikkoja.